OpenLLM-France/wikimedia huggingface dataset:
# Glyphonycteris

Glyphonycteris és un gènere de ratpenats de la família dels fil·lostòmids que viuen a Centreamèrica i la meitat nord de Sud-amèrica.
Històricament les espècies d'aquest gènere han estat considerades un subgènere del gènere Micronycteris, fins que el 1998 Simmons i Voss les van incloure dins d'aquest gènere.

## Taxonomia

* Ratpenat orellut de Behn (Glyphonycteris behnii)
* Ratpenat orellut de Davies (Glyphonycteris daviesi)
* Ratpenat orellut bru (Glyphonycteris sylvestris)

## Referències

* ↑ Distribució (anglès)
* ↑ Sanborn, C. C «Bats of the genus Micronycteris and its subgenera.». Fieldiana: Zoology, vol.31, 1949, pp.215-233. (anglès)
* ↑ Simmons, N. B. & R. S. Voss «The mammals of Paracou, French Guiana: A Neotropical lowland rainforest fauna. Part 1. Bats.». Bulletin of the American Museum of Natural History, vol.237, 1998, pp.1-219. (anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Frutigen

Frutigen és un municipi del cantó de Berna (Suïssa), cap del districte de Burgdorf.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Mutek

Mutek és una organització sense ànim de lucre que es va fundar l'any 2000 a Mont-real (Canadà) per organitzar festivals dedicats a la promoció de la música electrònica i les arts digitals.
És reconegut per la seva contribució als nous mitjans digitals. Va començar a realitzar edicions a d'altres ciutats el 2004 a Mèxic, el 2005 a Valparaiso i Santiago (Xile) i el 2010 a Barcelona. L'edició del 2016 a Barcelona es va celebrar del 2 al 6 de març, amb un pròleg a Girona intitulat Avant Mutek en col·laboració amb Enderrock, pas previ a un futur festival Mutek gironí.

## Referències

* ↑ Wurzburger, Rebecca; Pattakos, Alex; Pratt, Sabrina. «Mutek». A: Creative Tourism, a Global Conversation (en anglès). Santa Fe: Sunstone Press, 2009, p. 112. ISBN 9780865347243.
* 1 2 Hannah, Dorita; Harsløf, Olav. Performance Design (en anglès). Copenhaguen: Museum Tusculanums Forlag, 2008, p. 83-84. ISBN 9788763507844.
* ↑ Mertens, Max «Montreal's Mutek Festival Turns 15» (en anglès). Thump, 12-05-2014.
* ↑ «Mutek Barcelona suma grandes nombres en una edición estelar» (en castellà). La Vanguardia, 19-01-2016.
* ↑ «Mutek. festival Internacional de Creativitat Digital. Barcelona». TV3 - 33 recomana, 19-02-2016.
* ↑ Castillón, Xavier «‘Enderrock' i Mutek aposten per Girona». El Punt Avui, 28-02-2016, pàg. 6.
* ↑ Castillón, Xavier «El misteriós Claptone actuarà a Sant Pere de Galligants». El Punt Avui, 07-12-2015, pàg. 21.
* ↑ Castillón, Xavier «Electrona portarà a Girona el festival digital Mutek». El Punt Avui, 17-02-2016, pàg. 21.

## Enllaços externs

* Mutek - Lloc web oficial
# Pozohondo

Pozohondo és un municipi situat al nord de la província d'Albacete. Comprèn les pedanies de Campillo de la Virgen, Nava de Abajo, Nava de Arriba i Los Pocicos.

## Demografia

Evolución demográfica :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2006 |
| 3.339 | 3.181 | 3.665 | 4.220 | 4.275 | 4.492 | 4.285 | 3.015 | 2.267 | 1.823 | 1.859 | 1.833 |
# Aurora Carbonell i Abella

Aurora Carbonell i Abella (Sitges, 1966) és una política catalana, graduada en humanitats, professionalment vinculada al món del turisme. Des de 2019 és alcaldessa de Sitges. Fou diputada del parlament en la XII legislatura catalana per Esquerra Republicana.

## Biografia

Professionalment s'ha dedicat al turisme, en el negoci familiar, una agència de viatges que crearen els seus pares als anys 60. També ha treballat a l'administració pública com a funcionària al departament d'Economia i Coneixement de la Generalitat de Catalunya i a la secretaria d'Universitats i Recerca. Durant les eleccions municipals del 2015 fou elegida regidora per la llista d'Esquerra Republicana a l'Ajuntament de Sitges. Durant el període 2015 - 2019 va formar part del govern municipal de coalició amb CiU, sent la primera tinent d'alcalde de l'Ajuntament de Sitges i regidora de promoció econòmica, turisme i platges. L'any 2019 encapçalà la candidatura d'Esquerra Republicana, candidatura guanyadora de les eleccions i com a resultat del pacte de govern amb Sitges Grup Independent i Guanyem Sitges, esdevingué la primera alcaldessa dona de Sitges. Entre 2019 i 2021 compaginà el càrrec d'alcaldessa amb el de diputada al Parlament de Catalunya arrel de la renúncia a l'acta de diputada d'Eva Baró i Ramos. El 2021 no es va tornar a presentar a les eleccions al Parlament. El 2023 es va tornar a presentar a les eleccions municipals, mantenint el càrrec d'alcaldessa.
El dia 21 de juny de 2023 fou detinguda i posteriorment posada en llibertat, investigada en el marc d'una operació anticorrupció sobre una possible concessió irregular de subvencions a entitats socials. Les detencions no van ser ordre de la jutgessa que investiga el cas, sinó que van ser iniciativa de la Policia Nacional. De fet, el col·legi d'advocats de Barcelona va denunciar la detenció injustificada afirmant que es tractava d'una 'pena de telediari'.
Pel que fa l'àmbit personal, és mare de dos fills, sòcia d'Òmnium Cultural i Assemblea Nacional Catalana, i aficionada a la música i la dansa.

## Referències

* 1 2 3 «Aurora Carbonell, primera alcaldessa de Sitges». Ajuntament de Sitges. [Consulta: 28 octubre 2020].
* ↑ «Il·lma. Sra. Aurora Carbonell i Abella». Parlament de Catalunya. [Consulta: 28 octubre 2020].
* ↑ «Aurora Carbonell Alcaldessa de Sitges serà diputada al Parlament de Catalunya». Sitges Actiu [Consulta: 28 octubre 2020]. Arxivat 31 October 2020$^{[Datemismatch]}$ a Wayback Machine.
* ↑ Alemany, Jordi «Un mínim de 18 diputats no repetiran escó». El Punt Avui, 25-12-2020, p. 12.
* ↑ 324cat. «En llibertat l'alcaldessa de Sitges i els altres 10 detinguts en una operació anticorrupció», 21-06-2023. [Consulta: 22 juny 2023].
* ↑ «El Colegio de la Abogacía critica la 'pena de telediario' a la alcaldesa de Sitges» (en castellà), 22-06-2023. [Consulta: 6 agost 2024].
# Kelemétov

Kelemétov - Келеметов (rus) - és un khútor, un poble, de la República d'Adiguèsia, a Rússia. Es troba a 13 km a l'oest de Khakurinokhabl i a 38 km al nord de Maikop, la capital de la república.
Pertany al municipi de Zariovo.
# Manas

* Per a altres significats, vegeu «Manas (desambiguació)».
Manas és un riu d'Assam, que neix a Bhutan i corre en direcció sud fins a desguassar al Brahmaputra.
És navegable per petits bots. Forma el límit tradicional entre la regió dels Duars del districte de Goalpara i el districte de Kamrup. Desaigua al Brahmaputra a 26° 15′ N, 90° 41′ E﻿ / ﻿26.250°N,90.683°E﻿ / 26.250; 90.683 a l'altre costat de la ciutat de Goalpara. Els seus afluents principals són el riu Ai, Buri-Ai, Gabur, Kanamakra i Dolani; a l'esquerra té el canal distributari anomenat Chaul-khoya.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Tevet

Tevet (hebreu : טֵבֵת) és el quart mes del calendari hebreu modern, aquest calendari va ser adoptat després de l'exili del poble d'Israel a Babilònia. Entre els anys 586 aC i el 536 aC, els israelites van ser portats a l'exili pel Rei Nabucodonosor II.
L'origen del mot tevet està en els noms dels mesos de l'antiga Babilònia, provinents de l'idioma accadi. És el desè mes segons la Bíblia, ja que antigament es contaven els mesos de l'any, a partir del mes de Nissan, el mes de la sortida dels hebreus d'Egipte. Tevet és un mes de 29 dies, i sol coincidir amb els mesos de desembre o gener.
És mencionat al llibre del Gènesi:
"Les aigües van seguir minvant gradualment fins al mes desè, i el dia primer del mes desè, van aparèixer els cims de les muntanyes." (Gènesi 8:5)
També és mencionat al llibre d'Ester:
"Va ser, doncs, Ester portada davant del Rei Assuer, al palau reial, en el mes desè, que és el mes de Tevet, a l'any setè del seu regnat." (Ester 2:16)
El dia 10 de tevet és observat des de la sortida del sol fins al vespre, és anomenat a la Bíblia el dejuni del mes desè.
"Els dejunis dels mesos quart, cinquè, setè, i desè es convertiran en motiu d'alegria, en festivitats felices pels descendents de Judà." (Zacarias 08:19)
Aquest dejuni commemora l'inici del setge babilònic a Jerusalem, en el dia 10 del mes de Tevet de l'any 588 Abans de Crist, el setge va acabar amb la caiguda de la ciutat i destrucció del primer Temple de Jerusalem, a mans de Nabucodonosor II, Rei de Babilònia, un any i mig després, el dia 9 del mes d'av, el 586 aC, i amb el posterior exili dels jueus a Babilònia.
"L'any novè del seu regnat, el mes desè, el dia 10 d'aquell mes, Nabucodonosor II, Rei de Babilònia, va marxar amb tot el seu exèrcit contra Jerusalem; va acampar davant de la ciutat, el seu exèrcit va envoltar la vila amb un mur i va començar el setge" (2 Reis 25:1)

## Festivitats jueves al mes de Tevet

* Hanukkà, del 25 de quisleu al 2 de tevet.
* Dejuni del 10 de tevet.

## Referències

* ↑ http://www.biblija.net/biblija.cgi?m=Gn+8%3A5&id24=1&pos=0&set=15&l=ca
* ↑ http://www.biblija.net/biblija.cgi?m=Est+2%3A16&id24=1&pos=0&set=15&l=ca
* ↑ http://www.biblija.net/biblija.cgi?m=Za+8%3A19&id24=1&pos=0&set=15&l=ca
* ↑ http://www.biblija.net/biblija.cgi?m=2+Re+25%3A1&id24=1&pos=0&set=15&l=ca

## Enllaços externs

* Orthodox Union (anglès)
* Chabad en Espanyol Arxivat 2013-08-19 a Wayback Machine. (castellà)
# Groton (Vermont)

Groton és una població dels Estats Units a l'estat de Vermont. Segons el cens del 2000 tenia 876 habitants.

## Demografia

Segons el cens del 2000, Groton tenia 876 habitants, 338 habitatges, i 252 famílies. La densitat de població era de 6,3 habitants per km².
Per edats la població es repartia de la següent manera: un 28,3% tenia menys de 18 anys, un 5,4% entre 18 i 24, un 25,8% entre 25 i 44, un 25,9% de 45 a 60 i un 14,6% 65 anys o més.
L'edat mediana era de 39 anys. Per cada 100 dones de 18 o més anys hi havia 86,9 homes.
La renda mediana per habitatge era de 33.333 $ i la renda mediana per família de 36.719 $. Els homes tenien una renda mediana de 28.750 $ mentre que les dones 18.269 $. La renda per capita de la població era de 14.659 $. Entorn del 6,8% de les famílies estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Groton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Groton». American Fact Finder. Oficina del Cens dels Estats Units, 12-01-2010.
# Francisco Sedano Antolín

Francisco Sedano Antolín (Madrid, 2 de desembre de 1979), més conegut com a Paco Sedano, és un porter de futbol sala retirat, que fou primer capità i porter del FC Barcelona de Primera Divisió de la LNFS.
El gener de 2018 va renovar contracte amb el Barça Lassa per dos anys més, fins al 30 de juny de 2020, però el juny del mateix any va anunciar que es retirava.
El 27 d'octubre de 2018, la secció de futbol sala del Futbol Club Barcelona va retirar la seva samarreta, amb el número 28, en una cerimònia al Palau Blaugrana.

## Referències

* ↑ Biografia de Paco Sedano a www.fcbarcelona.com
* ↑ «Paco Sedano renova per dues temporades amb el Barça Lassa». 324.cat, 02-01-2018 [Consulta: 2 gener 2018].
* ↑ «Paco Sedano: “He tingut una carrera somiada”». FCBarcelona.cat.
* ↑ «Paco Sedano tindrà la samarreta retirada al Palau Blaugrana». CCMA. [Consulta: 11 maig 2019].
* ↑ «Paco Sedano se emocionó en la retirada de su camiseta en el Palau». Sport [Consulta: 11 maig 2019].

## Enllaços externs

* Fitxa de Paco Sedano a www.fcbarcelona.es | Temporada 2014-2015
* Fitxa de Paco Sedano a www.lnfs.com | Temporada 2014-2015
* Web oficial de Facebook de l'escola de porters Paco Sedano
# Muteferrika

Muteferrika (literalment 'Diferents tasques') fou un cos de guàrdia otomà especialment fidel al sultà. Els membres de la guàrdia eren els muteferrikes. No tenien caràcter militar i s'encarregaven tant de serveis a la cort com de missions fora (fins i tot diplomàtiques) que els eren encarregades especialment. Anaven muntats a cavall. Apareixen per primer cop el 1443. Al segle xvii el seu nombre màxim es va establir en cent vint, però va augmentar posteriorment i al segle xix eren cinc-cents.

## Referències

* ↑ Enciclopèdia de l'Islam, VII, 796

## Vegeu també

* İbrahim Müteferrika
# Boa Vista (Cap Verd)

Boa Vista és un concelho (municipi) de Cap Verd. Cobreix tota l'illa de Boa Vista. La seva capital és la vila de Sal Rei. El municipi està dividit en dues freguesias (parròquies civils):
* Santa Isabel
* São João Baptista

## Demografia

Població de Boa Vista, Cap Verd (1940—2010) :
| 1940 | 1950 | 1960 | 1970 | 1980 | 1990 | 2000 | 2010 |
| 2.779 | 2.985 | 3.263 | 3.569 | 3.372 | 3.452 | 4.209 | 8.696 |

## Política

El Moviment per la Democràcia és el partit governant del municipi quan guanypà el 58,6% a les últimes eleccions.

### Assemblea Municipal

| | 2004 % | 2004 escons | 2008 % | 2008 escons | 2012 % | 2012 escons |
| Moviment per la Democràcia | 64.78 | 8 | 62.6 | - | 58.6 | 8 |
| PAICV | 35.22 | 5 | 34 | - | 29 | 4 |
| FV.BV | - | - | - | - | 9.5 | 1 |

### Municipalitat

| | 2004 % | 2004 escons | 2008 % | 2008 escons | 2012 % | 2012 escons |
| Moviment per la Democràcia | 65.04 | 5 | 65.6 | 5 | 59.3 | 5 |
| PAICV | 34.96 | 0 | 31.3 | 0 | 28.5 | 0 |
| FV.BV | - | - | - | - | 8.9 | 0 |

## Referències

* 1 2 3 4 5 6 Font: Statoids
* ↑ Font: Instituto Nacional de Estatísticas Arxivat 2008-11-18 a Wayback Machine..
* ↑ «2010 Census results Boa Vista» (en portuguese). Instituto Nacional de Estatística Cabo Verde, 18-03-2014. Arxivat de l'original el 2013-05-21. [Consulta: 6 maig 2016].
# Aurora Bosch Fernández

Aurora Bosch Fernández (l'Havana, 10 de desembre de 1942) és una ballarina cubana i professora de ballet. Juntament amb Loipa Araújo, Josefina Méndez i Mirta Plá, és considerada com una de les "quatre joies del ballet cubà". Fou artista principal amb el Ballet Nacional de Cuba.
El 1951, va estudiar a l'Acadèmia de Ballet d'Alicia Alonso, ara l'Escola de Ballet Nacional cubana, on es va formar amb Magda González Mora, José Parés i Fernando Alonso. Va debutar amb el Ballet Nacional de Cuba el 1954 en la producció El llac dels cignes. El 1956, va entrar al BNC, fent el seu debut en una representació de Les Sylphides a Matanzas. Va ser promocionada a solista el 1962. El 1967, va ser promoguda a prima ballerina al BNC i després va exercir com a mestra de ballet. Va ensenyar en el Ballet Nacional d'Espanya.
Ha rebut les Medalles d'Or i Plata en el Concurs Internacional de Ballet de Varna, Bulgària; el Premi "Anna Pávlova" de la Universitat de la Dansa de París i el Premi Especial dels Crítics de Dansa de França; la Medalla d'Or de l'Institut Nacional de Belles Arts de Mèxic, el Premi Internacional de l'Art "Sagitari d'Or" d'Itàlia i la Medalla al Mèrit danzario del Consell Brasiler de la Dansa.

## Referències

* ↑ «Las cuatro joyas del ballet cubano» (en castellà). Ballet Nacional de Cuba. Arxivat de l'original el 16 agost 2017. [Consulta: 27 febrer 2014].
* ↑ Agosín, Marjorie. A Woman's Gaze: Latin American Women Artists. White Pine Press, 1998, p. 262–. ISBN 978-1-877727-85-6.
* ↑ Rojas Barallobre, Abel. «Aurora Bosch and her Positive Influence in the Classic Ballet». Radio Rebelde, 29-10-2012. Arxivat de l'original el 24 de setembre 2015. [Consulta: 27 febrer 2014].
* ↑ «Aurora Bosch» (en castellà). Ballet Nacional de Cuba. Arxivat de l'original el 11 desembre 2013. [Consulta: 1r març 2014].
* ↑ «Aurora Bosch. Maestra de la escuela cubana de ballet». Danza.es. Instituto Nacional de las Artes Escénicas y la Música. [Consulta: 19 octubre 2019].
# Manchuela Conquense

La Manchuela Conquense és una subcomarca de la província de Conca que té 32 municipis. Forma la comarca de la Manchuela juntament amb municipis de la província d'Albacete. Els municipis de Conca estan situats en els partits judicials de Motilla del Palancar i San Clemente i formen una mancomunitat anomenada ADIMAN (Asociación de Desarrollo Integral de la Manchuela Conquense), que té la seu a Casasimarro.

## Situació

La Manchuela Conquense es troba al sud-eest de la província. Limita al nord amb les comarques de Serranía Media-Campichuelo i Serranía Baja, a l'oest amb La Mancha de Cuenca, a l'est amb la comarca de Requena-Utiel i al sud amb la Manchuela albaceteña. Per la comarca hi passa el riu Xúquer i les autovies A-3 i A-31.

## Població

La Manchuela Conquense té una població de 41.279 habitants.

## Municipis

Alarcón, Almodóvar del Pinar, Buenache de Alarcón, Campillo de Altobuey, Casasimarro, Casas de Benítez, Casas de Guijarro, Castillejo de Iniesta, Enguídanos, Gabaldón, Graja de Iniesta, Hontecillas, Iniesta, Ledaña, Minglanilla, Motilla del Palancar, Olmedilla de Alarcón, Paracuellos, El Peral, La Pesquera, El Picazo, Pozoamargo, Pozorrubielos de la Mancha, Puebla del Salvador, Quintanar del Rey, Sisante, Tébar, Valhermoso de la Fuente, Valverdejo, Villagarcía del Llano, Villalpardo, Villanueva de la Jara i Villarta.

## Enllaços externs

* Web de la Manchuela conquense. Arxivat 2007-09-04 a Wayback Machine.
* Web de la Denominació d'Origen Vino de la Manchuela.
# Teve4

Teve4 és la marca comercial amb la qual el Grupo Castellonense de Medios S.L. emet la seva programació en les demarcacions de TDT de La Vall d'Uixó-Sogorb, Castelló de la Plana i Sagunt al País Valencià. El Grupo Castellonense de Medios S.L. és una companyia que acumula més de 25 anys d'experiència en el sector de l'audiovisual i la televisió local. Malgrat que es va constituir el 12/2/2010 és hereva de l'experiència de Técnicas y Emisiones de Televisión TEVE 4, SL, creada el 08/10/1996, ja que el seu màxim accionista i director general, Francisco Canals Hidalgo, ja va ser soci i responsable tècnic i de continguts en aquesta societat, després d'una llarga carrera al sector iniciada a la televisió local de proximitat el 1.987. Teve4 és una cadena de TV privada i independent de qualsevol grup mediàtic i és una televisió 100% valenciana. Posseeix dos centres de producció de programes Vila-real i Port de Sagunt i cobreix la informació de proximitat de les províncies de Castelló i de València. Teve4 està compromesa amb el respecte: al pluralisme, a la diversitat, a la tolerància i a la llibertat d'expressió. Teve4 emet - en l'actualitat - a les zones de major població de la província de Castelló (la Plana, Vall d'Uixó i Sogorb) i a la comarca de la província de València del Camp de Morvedre. Des de desembre de 2013 també produeix els seus programes des de Port de Sagunt i inicia les seves emissions des del Vedat de Torrent per a tota Àrea Metropolitana de València. Teve4 cobreix una àrea de 2.500.000 habitants. Teve4 és una emissora amb una programació generalista centrada en l'interès local i de proximitat; uns continguts que s'adapten per franges horàries i espais temàtics específics per a satisfer tots els gustos.

## Freqüències

Freqüència digital
* Canal 42 UHF: La Plana
* Canal 47 UHF: Sogorb-La Vall d'Uixó

## Enllaços externs

* Teve4 - Lloc web oficial
# Grattarolaïta

La grattarolaïta és un mineral de la classe dels fosfats. Rep el nom en honor de Giuseppe Grattarola (Vercelli, Itàlia, 1905 - Florència, 1988), professor de mineralogia a la Universitat de Florència, Itàlia.

## Característiques

La grattarolaïta és un fosfat de fórmula química Fe₃$^{3+}$(PO₄)O₃. Va ser aprovada com a espècie vàlida per l'Associació Mineralògica Internacional l'any 1995. Cristal·litza en el sistema trigonal.
Segons la classificació de Nickel-Strunz, la grattarolaïta pertany a «08.BE: Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ > 2:1» juntament amb els següents minerals: augelita, cornetita, clinoclasa, arhbarita, gilmarita, allactita, flinkita, raadeïta, argandita, clorofenicita, magnesioclorofenicita, gerdtremmelita, dixenita, hematolita, kraisslita, mcgovernita, arakiïta, turtmannita, carlfrancisita, synadelfita, holdenita, kolicita, sabel·liïta, jarosewichita, theisita, coparsita i waterhouseïta.

## Formació i jaciments

Va ser descoberta a la mina Castelnuovo, a la localitat de Cavriglia, a la província d'Arezzo (Toscana, Itàlia), on sol trobar-se associada a la rodolicoïta. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Grattarolaite» (en anglès). Mindat. [Consulta: 10 maig 2019].
# La flor del mal

«La flor del mal» té aquests significats:
* La flor del mal (pel·lícula del 2002), pel·lícula estatunidenca dirigida per Peter Kosminsky
* La flor del mal (pel·lícula del 2003), pel·lícula francesa dirigida per Claude Chabrol
# Papa (desambiguació)

«Papa» té aquests significats:

## Patronims

* Jacobus Clemens non Papa, compositor flamenc del segle XVI
* Jacobus Papa, poeta flamenc del segle XVI

## Toponímia

* Castèunòu dau Papa, municipi francès
* Rocca di Papa, municipi italià
Viccionari
# Gerrit Rietveld

Gerrit Rietveld (Utrecht, 24 de juny de 1888 - Utrecht, 25 de juny de 1964) va ser un arquitecte i dissenyador neerlandès.
El 1911, Rietveld va engegar la seva pròpia fàbrica de mobles, mentre estudiava arquitectura. El 1918 va dissenyar la Cadira Vermella i Blava, influenciat pel moviment De Stijl, al que va entrar a formar part el 1919, el mateix any que es va graduar. El 1924 va projectar la Casa Schröder, a Utrecht, la seva obra més important. Rietveld va trencar amb el moviment De Stijl el 1928 i es va unir al Nieuwe Zakelijkheid. Aquest mateix any es va adherir al Congrés Internacional d'Arquitectura Moderna (CIAM). El 1934 va dissenyar la cadira Zig-Zag i va començar el projecte del Museu van Gogh a Amsterdam.

## Referències

* ↑ «Biografia de Gerrit Rietveld». [Consulta: 24 abril 2019].

## Enllaços externs

* Obres de Gerrit Rietveld en Urbipedia Arxivat 2014-03-01 a Wayback Machine.
# Districte de Bischofszell

El districte de Bischofszell és un dels vuit districtes del cantó suís de Turgòvia. Té 31.080 habitants (cens de 2007) i una superfície de 69,7 km². Està format per 8 municipis i el seu cap és Bischofszell

## Municipis

| Nom | Habitants (31.12.2007) | Superfície en km² |
| Amriswil | 11'517 | 19.1 |
| Bischofszell | 5466 | 11.7 |
| Erlen | 3078 | 12.2 |
| Hauptwil-Gottshaus | 1802 | 12.5 |
| Hohentannen | 607 | 8.0 |
| Kradolf-Schönenberg | 3215 | 10.9 |
| Sulgen | 3366 | 9.1 |
| Zihlschlacht-Sitterdorf | 2029 | 12.2 |

## Vegeu també

* Districtes del Cantó de Turgòvia
# Lanusei

Lanusei (en sard Lanusè Arxivat 2013-07-06 at Archive.is) és un municipi italià, situat a la regió de Sardenya i a la província de Nuoro. Es troba a la regió d'Ogliastra. L'any 2021 tenia 5.120 habitants. Limita amb els municipis d'Arzana, Bari Sardo, Cardedu, Elini, Gairo, Ilbono, Jerzu, Loceri, Osini i Tertenia.

## Administració

Llista d'alcaldes :
| Període | Identitat | Partit |
| 2007-2012 | Virginia Lai | Llista Cívica |
| 2012-2017 | Davide Ferreli | Llista Cívica |
| 2017- | Davide Burchi | Llista Cívica |